《赠廖再卿》
元代·顾济

一剑干戈里，书生气骨遒。湖山沦末劫，烽火黯沧洲。

义动秦庭哭，身悲楚馆留。苍烟沈白日，风雪暮江头。

作者简介：明苏州府昆山人，字舟卿。正德十二年进士。授行人，擢刑科给事中。武宗自南都还，卧病豹房，惟江彬等侍。济请慎择廷臣更番入直，不报。世宗即位，劾司礼太监萧敬，不听。帝欲加兴献帝皇号，济言不可。寻请侍养归，越数年卒。